**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΜΑΓΝΗΣΙΑΣ**

**ΔΗΜΟΣ ΒΟΛΟΥ**

**ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ**

**ΕΚΠΑΙΔΕΥΣΗΣ (ΝΠΔΔ)**

**ΤΗΛ. 24210-28517**

 **Βόλος, 17/7/2023**

 **Αριθ. Πρωτ.2384**

**ΔΙΑΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ ΕΚΜΙΣΘΩΣΗΣ ΚΥΛΙΚΕΙΟΥ**

**ΤΟΥ ΔΗΜΟΤΙΚΟΥ ΣΧΟΛΕΙΟΥ ΙΩΛΚΟΥ**

Η Σχολική Επιτροπή Πρωτοβάθμιας Εκπαίδευσης Δήμου Βόλου (ΝΠΔΔ)

1. **Προκηρύσσει ανοικτό πλειοδοτικό διαγωνισμό** με σφραγισμένες προσφορές για την μίσθωση του Σχολικού Κυλικείου Του **Δημοτικού Σχολείου Ιωλκού (Ανακασιά, Τηλέφωνα επικοινωνίας σχολείων 2421072383, και σχολικής επιτροπής 2421028517, 18).**

**2**.**Καθορίζει** τους όρους της διακήρυξηςμε τους οποίους θα διενεργηθεί ο διαγωνισμός, σύμφωνα με τις διατάξεις:

- της με υπ. αριθμ. 64321/Δ4/16-5-2008 (ΦΕΚ 1003/30/5/2008 Τ.Β’) ΚΥΑ Εσωτερικών και Εθνικής Παιδείας και Θρησκευμάτων με θέμα «Λειτουργία κυλικείων δημοσίων σχολείων»,

- της με αριθμ. Φ2/1553/129578/Δ1/04.08.2016 (ΦΕΚ 2646/25.08.2016τ.Β’) ΚΥΑ Εσωτερικών και Διοικητικής Ανασυγκρότησης και Παιδείας, Έρευνας και Θρησκευμάτων,που τροποποιεί την υπ. αριθμ. 64321/Δ4/16-5-2008 (ΦΕΚ 1003/30/5/2008 Τ.Β’)

Της με αριθμ.45243/ΓΔ4/2023 ΚΥΑ (ΦΕΚ 2607/Β/23-4-2023) που τροποποιεί της υπό στοιχεία 64321/Δ4/16-05-2008 κοινής υπουργικής απόφασης «Λειτουργία κυλικείων δημοσίων σχολείων»

- Και την υπ. Αριθμ. **41/2023** απόφαση της Σχολικής Επιτροπής Πρωτοβάθμιας Εκπαίδευσης Δήμου Βόλου,ως εξής:

**Άρθρο 1ο**

**Τόπος και χρόνος του διαγωνισμού**

Οδιαγωνισμός και η αποσφράγιση των προσφορών **θα γίνει δημόσια** ενώπιον της Επιτροπής διενέργειας του διαγωνισμού στα Γραφεία της Σχολικής Επιτροπής Α/θμιαςΕκπ/σης Δήμου Βόλου (Αρ. Ζάχου– Επτά Πλατανίων, κτίριο Μουρτζούκου)

στις **23/8/2023,** ημέρα **Τετάρτη** και από ώρα **9:00πμ έως** **9:15πμ** (ώρα λήξης κατάθεσης δικαιολογητικών) και από **9:15πμ έως** **9:30πμ**( ώρα ανοίγματος προσφορών), ενώπιον της επιτροπής διενέργειας του διαγωνισμού.

**Αν η δημοπρασία κριθεί άγονη θα επαναληφθεί στις 13/9/2023**, ημέρα **Τετάρτη** και από ώρα **9:00πμ έως 9:15πμ**(ώρα λήξης κατάθεσης δικαιολογητικών) και από **9:15πμ έως 9:30 πμ**.(ώρα ανοίγματος προσφορών), ενώπιον της επιτροπής διενέργειας του διαγωνισμού.

Αν για λόγους ανωτέρας βίας δεν είναι δυνατόν να διενεργηθεί ο διαγωνισμός δύναται να μεταφερθεί η διενέργεια διαγωνισμού την επόμενη εβδομάδα την ίδια μέρα και ώρα.

Όσοι θα παρευρίσκονται στη διαδικασία αποσφράγισης των προσφορών, λαμβάνουν γνώση όλων των στοιχείων και των προσφορών όσων συμμετέχουν στο διαγωνισμό.

Σε περίπτωση αποτυχίας και του επαναληπτικού διαγωνισμού, γίνεται απευθείας ανάθεση του κυλικείου σε πρόσωπο που διαθέτει τις νόμιμες προϋποθέσεις, αφού υποβάλλει τα δικαιολογητικά που προβλέπονται από την απόφαση αυτή. Σε περίπτωση μη ύπαρξης ενδιαφερομένων για απευθείας ανάθεση, μπορεί να γίνει απευθείας ανάθεση σε άτομα του σχολικού περιβάλλοντος, πάσης φύσεως βοηθητικού προσωπικού που απασχολείται με οποιαδήποτε σχέση εργασίας. Οι όροι της απευθείας ανάθεσης δεν μπορεί να είναι δυσμενέστεροι των προβλεπομένων όρων της προκήρυξης . Το ποσό της ανάθεσης δεν μπορεί να είναι μικρότερο από το ελάχιστο όριο που καθορίζεται στο άρθρο 11(ΦΕΚ 1003/2008).

Το άτομο του σχολικού περιβάλλοντος που συνταξιοδοτείται ή αποχωρεί από το σχολείο για οποιοδήποτε λόγο, εξακολουθεί να έχει την εκμετάλλευση του κυλικείου μέχρι την καταληκτική ημερομηνία της σύμβασής του. Στην καθαρίστρια που έχει αναλάβει την εκμετάλλευση του κυλικείου, απαγορεύεται να καθαρίζει τους χώρους του σχολείου κατά τη διάρκεια λειτουργίας του κυλικείου. Ο καθαρισμός θα γίνεται υποχρεωτικά πριν ή μετά το ωράριο λειτουργίας του κυλικείου. Για τα λοιπά πρόσωπα η ενασχόλησή τους με τη λειτουργία του κυλικείου δεν πρέπει να εμποδίζει την εκτέλεση των κυρίων καθηκόντων τους.

Τα Δικαιολογητικά και οι Προσφορές που υποβάλλονται στην Επιτροπήμετά την έναρξη της διαδικασίας αποσφράγισης δεν αποσφραγίζονται, αλλά παραδίδονται στους ενδιαφερομένους ως εκπρόθεσμες.

Αντιπροσφορές δεν γίνονται δεκτές και σε περίπτωση υποβολής τους απορρίπτονται ως απαράδεκτες.

**Άρθρο 2ο**

**Χρονική διάρκεια μίσθωσης**

Η διάρκεια της εκμίσθωσης θα είναι εννέα (9) χρόνια, θα αρχίσει με την υπογραφή της σύμβασης και θα λήξει την 30η Ιουνίου του έτους 2032, χωρίς καμία περαιτέρω παράταση. Στην περίπτωση πρόωρης λύσης της σύμβασης διενεργείται νέος διαγωνισμός και η νέα σύμβαση θα ισχύει μέχρι την 30η Ιουνίου μετά τη συμπλήρωση των εννέα ετών. Το μίσθωμα στον πρώτο χρόνο της σύμβασης αυτής θα είναι μειωμένο κατά το ποσό που αντιστοιχεί αναλογικά στο σύνολο των ημερών (εργάσιμων) του χρονικού διαστήματος που μεσολάβησε από 1ης Ιουλίου, μέχρι την υπογραφή της νέας σύμβασης.

Ο εκμεταλλευτής του κυλικείου έχει την υποχρέωση να αναλάβει υπηρεσία εντός τριάντα (30) ημερών από την έναρξη του διδακτικού έτους και στην περίπτωση έκτακτου διαγωνισμού εντός είκοσι (20) ημερών από την υπογραφή της σύμβασης. Σε διαφορετική περίπτωση, λύεται η συνεργασία και η Σχολική Επιτροπή καταγγέλλει τη σύμβαση» και η εγγύηση συμμετοχής καταπίπτει υπέρ της Σχολικής Επιτροπής και επιπλέον καταβάλει και το ποσό για τα έξοδα δημοσίευσης.

**Άρθρο 3ο**

Το ελάχιστο ποσό προσφοράς από τους ενδιαφερόμενους ορίζεται στα τέσσερα (4,00) ευρώ ανά μαθητή ετησίως.

**Άρθρο 4ο**

**Δικαίωμα συμμετοχής**

**Δικαίωμα συμμετοχής στον παραπάνω πλειοδοτικό διαγωνισμό έχουν:**

α) Φυσικά πρόσωπα καθώς και δημοτικά ή νομικά πρόσωπα.

β) Πολίτες των κρατών - μελών της Ευρωπαϊκής Ένωσης, γνώστες της Ελληνικής γλώσσας.

Το επίπεδο γλωσσομάθειάς τους για την καλή εκτέλεση των καθηκόντων τους διαπιστώνεται από την Επιτροπή διενέργειας του Διαγωνισμού.

**Δεν γίνονται δεκτοί στο διαγωνισμό:**

α) Όσοι απασχολούνται στο δημόσιο ή σε Ν.Π.Δ.Δ. με οποιαδήποτε εργασιακή σχέση

β) Συνταξιούχοι

γ) Όσοι έχουν κώλυμα διορισμού στο Δημόσιο, σύμφωνα με τα άρθρα 4, (παρ. 1, 2, 3 και 4), 5, 7, 8 και 9 του Ν. 3528/2007 ΦΕΚ 26 τ.Α'/9.2.07.

δ) Όσοι είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου.Κατ’ εξαίρεση, γίνονται δεκτοί στον διαγωνισμό ανάδοχοι εκμετάλλευσης κυλικείου Δημοσίου ή Ιδιωτικού Σχολείου στην ακόλουθη περίπτωση: εφόσον εκμεταλλεύονται σχολικό κυλικείο, η σύμβαση μίσθωσης του οποίου λήγει πριν από την αναμενόμενη κατά την παρ. 4 έναρξη ισχύος της σύμβασης του εν λόγω διαγωνισμού».

**Άρθρο 5ο**

Ο αριθμός των φοιτώντων μαθητών της σχολική μονάδας του **Δημοτικού Σχολείου Ιωλκού είναι 86 μαθητές.**

**Άρθρο 6ο**

**Δικαιολογητικά συμμετοχής**

α) **Έγγραφη αίτηση** με πλήρη στοιχεία του διαγωνιζομένου.

β) **Έγγραφη οικονομική προσφορά** που εμπεριέχει το προσφερόμενο ποσό σε ευρώ για κάθε μαθητή,η οποία θα τοποθετείται **σε ξεχωριστό** από τα άλλα δικαιολογητικά, σε **κλειστό αδιαφανή φάκελο**. Η προσφορά πρέπει να είναι καθαρογραμμένη χωρίς ξάσματα , σβησίματα, προσθήκες, διορθώσεις. Τυχόν διόρθωση μονογράφεται από τον ενδιαφερόμενο.

Η Επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη μονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την καθιστούν ασαφή κατά την κρίση της Επιτροπής διενέργειας του διαγωνισμού.

Το ελάχιστο ποσό προσφοράς από τους ενδιαφερόμενους ορίζεται στα τέσσερα (4,00) ευρώ ανά μαθητή ετησίως.

γ)**Πιστοποιητικό προϋπηρεσίας** σε εκμίσθωση σχολικού κυλικείου από την αντίστοιχη Σχολική Επιτροπή.

δ) **Πιστοποιητικό πολυτεκνίας** από τον αρμόδιο φορέα

ε**)Πιστοποιητικό φορολογικής ενημερότητας και ασφαλιστικής ενημερότητας καθώς** επίσης και **βεβαίωση της Σχολικής Επιτροπής Πρωτοβάθμιας και Δευτεροβάθμιας Εκπαίδευσης Δήμου Βόλου** περί μη οφειλής από οιαδήποτε αιτία.

στ)**Πιστοποιητικό Εισαγγελίας** ότι δεν είναι φυγόποινος ή φυγόδικος.

ζ) **Πιστοποιητικό Ποινικού Μητρώου**

η) Για τη συμμετοχή στον διαγωνισμό καταβάλλεται ποσό εγγύησης πεντακόσιων (500,00) Ευρώ ή αντίστοιχη εγγυητική επιστολή.
Η εγγύηση αυτή επιστρέφεται στους ενδιαφερόμενους υποψήφιους μετά την κατακύρωση του διαγωνισμού εκτός του υποψηφίου, στον οποίο κατακυρώθηκε η παραχώρηση του κυλικείου, ο οποίος πρέπει να καταβάλει συμπληρωματικά αντίστοιχο ποσό ή εγγυητική επιστολή που να καλύπτει συνολικά το τριάντα τοις εκατό (30%) του ετήσιου μισθώματος ως εγγύηση καλής εκτέλεσης της σύμβασης.
Το ποσό αυτό ή η εγγυητική επιστολή παρακρατείται καθόλη τη διάρκεια της σύμβασης και επιστρέφεται μετά τη λήξη της άτοκα, πλην της περιπτώσεως καταγγελίας ή προώρου λήξης της σύμβασης, οπότε καταπίπτει υπέρ της Σχολικής Επιτροπής.

Σε περίπτωση κατά την οποία σχολείο ή σχολικό συγκρότημα ενταχθεί σε πρόγραμμα διανομής φαγητού (σχολικά γεύματα), μετά τη σύναψη της σύμβασης μίσθωσης του οικείου σχολικού κυλικείου, ο εκμεταλλευτής αυτού δύναται να ζητήσει χωρίς χρονικό περιορισμό από τη Σχολική Επιτροπή τη λύση της σύμβασης με δίμηνη τουλάχιστον προειδοποίηση , οπότε δεν καταπίπτει η εγγύηση υπέρ της Σχολικής Επιτροπής θ) Υπεύθυνη δήλωση του ν. 1599/1986 (Α’ 75) στην οποία δηλώνεται είτε:

* ότι έλαβαν γνώση και αποδέχονται πλήρως και ανεπιφύλακτα τους όρους του διαγωνισμού όπως αυτοί διατυπώνονται ρητά στην παρούσα Διακήρυξη
* ότι δεν είναι ανάδοχοι εκμετάλλευσης άλλου κυλικείου δημοσίου ή ιδιωτικού σχολείου είτε ότι εμπίπτουν στην εξαίρεση της παρ. 3δ).
* δεν είναι συνταξιούχοι
* Όσοι έχουν κώλυμα διορισμού στο Δημόσιο, σύμφωνα με τα άρθρα 4, (παρ. 1, 2, 3 και 4), 5, 7, 8 και 9 του Ν. 3528/2007 ΦΕΚ 26 τ.Α'/9.2.07. (δεν απαιτείται για δημοτικά νομικά πρόσωπα)

ι) Πιστοποιητικό δημόσιας αρχής από το οποίο να προκύπτει η ιδιότητα γονέα μονογονεϊκής οικογένειας,

ια) πιστοποιητικό του ΕΦΕΤ, ΕΟΠΠΕΠ ή άλλων εναλλακτικών σχημάτων (ΕΣΥΔ).

Ιβ) Φωτοτυπία αστυνομικής ταυτότητας ή διαβατηρίου

Οι λοιποί συμμετέχοντες μπορούν να λάβουν γνώση των δικαιολογητικών συμμετοχής από την Επιτροπή Διενέργειας του διαγωνισμού, κατόπιν εγγράφου αιτήματός τους.

Για τη συμμετοχή των δημοτικών νομικών προσώπων απαιτούνται όλα τα ανωτέρω δικαιολογητικά εκτός του πιστοποιητικού Εισαγγελίας, της υπεύθυνης δήλωσης του ν. 1599/1986 και του αποσπάσματος ποινικού μητρώου. Απαιτείται, όμως, επιπλέον αποδεικτικό έγγραφο του εξουσιοδοτούμενου να συμμετάσχει στον διαγωνισμό ατόμου. Τα δημοτικά πρόσωπα που συμμετέχουν πρέπει να έχουν τη δυνατότητα λειτουργίας σχολικών κυλικείων εκ του καταστατικού τους».

**Οι συμμετέχοντες θα πρέπει κατά την προσέλευσή τους στην δημοπρασία να επιδείξουν την αστυνομικής τους ταυτότητα στην αρμόδια επιτροπή, ενώ σε περίπτωση εξουσιοδότησης, ο εξουσιοδοτούμενος θα φέρει α)την εξουσιοδότηση β)την αστυνομική ταυτότητά του και γ) φωτοαντίγραφο της αστυνομικής ταυτότητας του εξουσιοδοτούντος.**

**Άρθρο 7ο**

**Τρόπος επιλογής μισθωτή και ανάθεσης εκμετάλλευσης του κυλικείου**

Η ανάθεση από τη Σχολική Επιτροπή της λειτουργίας και εκμετάλλευσης των κυλικείων των δημοσίων σχολείων Α/θμιας και Β/θμιαςΕκπ/σης γίνεται μόνον κατόπιν διαγωνισμού σε συνάρτηση με:

α) την τιμή της προσφοράς,
β) την προϋπηρεσία σε μίσθωση σχολικού κυλικείου,
γ) την πολυτεκνική ιδιότητα του ιδίου ή και προερχόμενου από πολυτεκνική οικογένεια,
δ) τη μονογονεϊκή ιδιότητα,
ε) την πιστοποίηση του ΕΦΕΤ, την πιστοποίηση είτε μέσω του ΕΟΠΠΕΠ είτε μέσω εναλλακτικών σχημάτων (ΕΣΥΔ).

Η μοριοδότηση στις περ. α, β, γ, δ, ε γίνεται ως εξής:

I. Όση είναι η προσφορά τόσα θα είναι και τα μόρια, δηλαδή, για κάθε μονάδα (ευρώ) προσφοράς υπολογίζεται ένα (01) μόριο.

II. Για κάθε χρόνο προϋπηρεσίας σε εκμίσθωση σχολικού κυλικείου υπολογίζεται ένα (01) μόριο. Το σύνολο των μορίων λόγω προϋπηρεσίας δεν μπορεί να υπερβαίνει τα εννέα (09) μόρια.

III. Για την πολυτεκνική ιδιότητα υπολογίζονται μόρια ως ακολούθως:
- Πολύτεκνος υποψήφιος εκμεταλλευτής κυλικείου: πέντε (05) μόρια.
- Υποψήφιος εκμεταλλευτής κυλικείου προερχόμενος από πολυτεκνική οικογένεια: τρία (03) μόρια.

IV. Μονογονεϊκή ιδιότητα: τέσσερα (04) μόρια.

V. Πιστοποιημένος από τον ΕΦΕΤ υποψήφιος εκμεταλλευτής κυλικείου: επιπλέον ένα (01) μόριο.

VΙ. Πιστοποιημένος είτε μέσω ΕΟΠΠΕΠ είτε μέσω εναλλακτικών σχημάτων (ΕΣΥΔ): δεκαπέντε (15) μόρια.»

Στην περίπτωση που οι πρώτοι στον αριθμό μορίων είναι δύο ή περισσότεροι, η Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά η οποία δεν πρέπει να είναι σε καμία περίπτωση χαμηλότερη από την αρχική. Η διαδικασία αυτή μπορεί να επαναλαμβάνεται μέχρι κάθε επόμενη εργάσιμη ημέρα για να υπάρξει ένας με τον υψηλότερο αριθμό μορίων και για όσο χρονικό διάστημα κρίνει η επιτροπή διενέργειας διαγωνισμού.

**Άρθρο 8ο**

Διαδικασία διαγωνισμού

Η αποσφράγιση των προσφορών γίνεται δημόσια ενώπιον της Επιτροπής διενέργειας του διαγωνισμού. Όσοι παρίστανται στη διαδικασία αποσφράγισης των προσφορών, λαμβάνουν γνώση των συμμετεχόντων στον διαγωνισμό και έχουν δικαίωμα, μετά τη διενέργεια του διαγωνισμού, να λάβουν γνώση κατόπιν έγγραφης αίτησής τους των δικαιολογητικών συμμετοχής των συμμετεχόντων σε αυτόν.

Η Επιτροπή διενέργειας του διαγωνισμού προβαίνει στην έναρξη της διαδικασίας αποσφράγισης των προσφορών κατά την ημερομηνία και ώρα που ορίζεται από την προκήρυξη. Προσφορές που υποβάλλονται στην Επιτροπή μετά την έναρξη της διαδικασίας αποσφράγισης δεν αποσφραγίζονται αλλά παραδίδονται στους ενδιαφερόμενους, ως εκπρόθεσμες».

**Άρθρο 9ο**

**Καταβολή μισθώματος**

Η ετήσια καταβολή του μισθώματος θα γίνεται στο Λογαριασμό της Σχολικής Επιτροπής (ΕΤΕ, Αρ. λογ/μού: 202-540000-76) σε τρεις (3) δόσεις. Η πρώτη δόση στις 30 Νοεμβρίου, η δεύτερη στις 28 Φεβρουαρίου και η τρίτη στις 31 Μαΐου κάθε έτους. Το ύψος των δόσεων θα διαμορφώνεται σύμφωνα με τον τύπο:

**υ = (1/189)·α·β·γ**

όπου:

**υ:** το ύψος των δόσεων,

189: οι εργάσιμες ημέρες του έτους,

**α:** η προσφορά,

**β:** ο αριθμός των φοιτώντων μαθητών στις ημερομηνίες που καταβάλλονται οι δόσεις,(ο συνολικός αριθμός των μαθητών του σχολικού συγκροτήματος του Δημ. Σχ. Ιωλκού είναι: **86 μαθητές, για το σχολικό έτος 2023-2024)**

**γ:** οι εργάσιμες ημέρες λειτουργίας του σχολείου με αντίστοιχη φοίτηση μαθητών για την περίοδο που καλύπτει η δόση.

Δεν περιλαμβάνονται στις εργάσιμες ημέρες λειτουργίας του σχολείου, οι ημέρες κατά τις οποίες ο αριθμός των παρόντων στο σχολείο μαθητών είναι κατώτερος από το τριάντα τοις εκατό (30%) του συνόλου των φοιτώντων στο σχολείο μαθητών.

Ο αριθμός των φοιτώντων μαθητών (β) και οι εργάσιμες ημέρες για την περίοδο που καλύπτει η δόση (γ) βεβαιώνονται κάθε φορά από τον Διευθυντή του σχολείου. Στον αριθμό αυτό προστίθεται και ο αριθμός των σπουδαστών των Π.Ε.Κ. και Ι.Ε.Κ. στην περίπτωση που συστεγάζονται σε σχολεία Α/θμιας και Β/θμιας Εκπαίδευσης και εξυπηρετούνται από το κυλικείο του σχολείου. Σε περίπτωση που στο σχολικό συγκρότημα συστεγάζεται νηπιαγωγείο, ο αριθμός των φοιτώντων νηπίων δεν συνυπολογίζεται στον καθορισμό του μισθώματος».

Ο εκμεταλλευτής του κυλικείου σύμφωνα με το άρθρο 13& 2Ν 5164/1931 θα επιβαρύνεται με τέλη χαρτοσήμου 3% (πλέον 20% εισφοράς υπέρ ΟΓΑ επ' αυτών).

**Άρθρο 10ο**

**Η σύμβαση καταγγέλλεται από τη Σχολική Επιτροπή για τους εξής λόγους**:

Α) Για παράβαση των όρων της υπογραφείσας μισθωτικής σύμβασης

Β) Μετά την πιστοποίηση της Επιτροπής Ελέγχου και εισήγηση της στη Σχολική Επιτροπή για την καταγγελία της σύμβασης, για ουσιώδη λόγο, που οφείλεται στον υπεύθυνο ανάδοχο του κυλικείου. Η Σχολική Επιτροπή κρίνει εάν συντρέχει ή όχι λόγος καταγγελίας της σύμβασης και αποφασίζει αναλόγως, μετά από ακρόαση της Επιτροπής Ελέγχου του Κυλικείου και του μισθωτή/τριας.

Γ) Σε περίπτωση μη έγκαιρης καταβολής των μισθωμάτων, σύμφωνα με τις διατάξεις του άρθρου 9 της παρούσας, το Διοικητικό Συμβούλιο της Σχολικής Επιτροπής μετά την ακρόαση του/της μισθωτή/τριας, υποδεικνύει την υποχρέωση του/της μισθωτή/τριας στην τήρηση των οικονομικών υποχρεώσεων που απορρέουν από τη συναφθείσα μίσθωση και σε συνέχιση της μη συμμόρφωσής του για την καταβολή, σύμφωνα με και με τα προβλεπόμενα περί είσπραξης δημοσίων εσόδων, αποφασίζει την καταγγελία της σύμβασης.O/Hμισθώτης/τρια υποχρεούται μόλις της κοινοποιηθεί η απόφαση του Διοικητικού Συμβουλίου για καταγγελία της σύμβασης πρέπει μέσα σε προθεσμία 10 ημερών από την κοινοποίηση να παραδώσει το κλειδί του σχολικού κυλικείου στο διευθυντή του σχολείου.

Δ) Σε περίπτωση μεταστέγασης μέρους του σχολικού συγκροτήματος με μείωση των μαθητών άνω 20% δύναται ο μισθωτής του κυλικείου να ζητήσει από τη Σχολική Επιτροπή τη λύση της σύμβασης με δίμηνη τουλάχιστον προειδοποίηση, οπότε δεν καταπίπτει η εγγύηση υπερ της Σχολικής Επιτροπής,

**Άρθρο 11ο**

**Υποβολή ενστάσεων**

α)Ένσταση κατά της νομιμότητας της διενέργειας του διαγωνισμού ή της συμμετοχής κάποιου σε αυτόν, κατά τη διάρκεια του διαγωνισμού, υποβάλλεται εντός προθεσμίας τριών (3) ημερών από την ημερομηνία διενέργειάς του. Η Επιτροπή υποβάλλει εντός τριών (3) ημερών την ένσταση με αιτιολογημένη γνωμοδότησή της στη Σχολική Επιτροπή που είναι αρμόδια για την κατακύρωση του διαγωνισμού, προκειμένου να αποφανθεί τελικά για την αποδοχή ή την απόρριψή της.

β)Ενστάσεις που υποβάλλονται για οποιουσδήποτε άλλους από τους προαναφερόμενους λόγους δεν γίνονται δεκτές.

γ)Της ένστασης κατά της συμμετοχής κάποιου στον διαγωνισμό, λαμβάνει γνώση υποχρεωτικά με τη φροντίδα της Επιτροπής αυτός, κατά του οποίου στρέφεται, ο οποίος έχει δικαίωμα να υποβάλει εγγράφως τις απόψεις του ενώπιον της Σχολικής Επιτροπής εντός δύο (2) ημερών από τη γνωστοποίηση»

**Άρθρο 12ο**

**Ο εκμεταλλευτής του κυλικείου θα πρέπει να γνωρίζει ότι:**

α) Απαγορεύεται η υπεκμίσθωση ή η καθ' οιονδήποτε τρόπο ολική ή μερική παραχώρησή του σε άλλο άτομο. Η παρουσία του στο κυλικείο τις ώρες λειτουργίας του είναι απαραίτητη. Δύναται όμως να επικουρείται από πρόσωπο, το οποίο θα πληροί τις σχετικές προϋποθέσεις εργασίας. Το πρόσωπο το οποίο θα συνεπικουρεί πρέπει απαραιτήτως να πληροί τις προϋποθέσεις σύμφωνα με τα άρθρα 4 (παρ. 1,2,3 και 4), 7,8 και 9 του Ν. 3528/2017 (ΦΕΚ 26Α/9/2/2007), «Κύρωση του Κώδικα κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. Επίσης και στην περίπτωση που δεν διαθέτει βεβαίωση παρακολούθησης σεμιναρίου υγιεινής και ασφάλειας τροφίμων του Ε.Φ.Ε.Τ υποχρεούται να το παρακολουθήσει προσκομίζοντας τη σχετική βεβαίωση στη Σχολική Επιτροπή μετά την υπογραφή της συμβάσεως και εντός εύλογου χρονικού διαστήματος.

β) Είναι υποχρεωτική η χρησιμοποίηση Φ.Τ.Μ.(σχετική η αριθμ. Δ4/693/14.11/91 εγκύκλιος)

γ) Είναι υποχρεωτική η ασφάλιση στον Ο.Α.Ε.Ε (πρώην ΤΕΒΕ σχετική η αριθμ. Δ4/467/8.8.91 εγκύκλιος).

δ) Για τη λειτουργία του κυλικείου απαιτείται η έκδοση σχετικής αδείας. (Σχετική τα ΦΕΚ 2496-τ.Β’/4-11-2011&ΦΕΚ 3106/τ.Β’/09-12-2013. Η άδεια λειτουργιάς των κυλικείων θα πρέπει να βρίσκεται αναρτημένη σε εμφανές σημείο του κυλικείου.

ε) Θα πρέπει να τηρεί αυστηρά τις ισχύουσες :

Της υπ. Αριθμ. 84429/2022 (ΦΕΚ Β’ 4692/709/2022) όπου τροποποιεί το άρθρο 115 «Καθορισμό ανώτατων τιμών σε συγκεκριμένα σημεία πώλησης» της υπ. αρ. 91354/24-08-2017 (ΦΕΚ Β’ 2983/2017 ) απόφαση του Υπουργού Ανάπτυξης και Ανταγωνιστικότητας “Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ) (Β.2983/2017)

-Της υπ. Αριθμ. Υ1γ/Γ.Π/οικ 81025-27/8/2013(ΦΕΚ 2135/τ.β’/29/08/2013)υπουργικής απόφασης του Υπουργείου Υγείας με θέμα “Κανόνες υγιεινής σχολικών κυλικείων , καντινών(σταθερών), χώρων εστίασης εντός των σχολείων και καθορισμός των προϊόντων που διατίθεται από αυτά εντός δημοσίων και ιδιωτικών σχολείων Πρωτοβάθμιας και δευτεροβάθμιας εκπαίδευσης και της Υ1γ/Γ.Π/οικ 96605-17/10/2013 Υπουργικής απόφασης που τροποποιεί και συμπληρώνει την Υ1γ/Γ.Π/οικ. 81025-27/8/2013 Υγειονομικής Διάταξης (ΦΕΚ 2135/τ.β’/29/08/2013.

στ) Θα πρέπει να συμμορφώνεται πλήρως προς τις υποδείξεις της επιτροπής ελέγχου του κυλικείου και του Δ/ντη του Σχολείου.

Η Σχολική Επιτροπή έχει το Δικαίωμα :

Να τροποποιήσει τους παραπάνω όρους ή και να προσθέσει και άλλους κατά την κρίση της.

Να μην κατακυρώσει το διαγωνισμό, εφόσον κρίνει ότι οι προσφορές είναι απαράδεκτες ή για οποιοδήποτε λόγο κρίνει το αποτέλεσμα του διαγωνισμού ως ασύμφορο.

Τα έξοδα δημοσίευσης επιβαρύνουν της αρχικής και τυχόν επαναληπτικής δημοπρασίας εξ ολοκλήρου τον ανάδοχο.

Να καταγγείλει τη σύμβαση για σπουδαίο λόγο που θα παρατηρηθεί ή θα διαπιστωθεί από την ειδική επιτροπή ελέγχου και καλής λειτουργίας του κυλικείου .

Διατηρεί το δικαίωμα της μελλοντικής χρέωσης της κατανάλωσης ηλεκτρικής ενέργειας όταν και εφόσον τοποθετηθούν ενδιάμεσοι μετρητές από την ΔΕΗ για τη καταγραφή των καταναλώσεων που θα πραγματοποιούν τα κυλικεία (ΗΜ. ΔΕΔ/Φ.486/50991/17.5.85-&3 έγγραφο της ΔΕΗ. Η χρέωση θα υπολογίζεται ως εξής: συνολικό ποσό λογαριασμού απί το κλάσμα «κιλοβατώρες (KWH) που κατανάλωσε το κυλικείο, προς το σύνολο των KWH του σχολείου»

Οι παραπάνω όροι είναι **υποχρεωτικοί η** παράβαση ενός και μόνου όρου από τον εκμεταλλευτή θα έχει ως συνέπεια την **καταγγελία της σύμβασης**.

**3. Συγκροτείται** Επιτροπή διενέργειας του πλειοδοτικού διαγωνισμού και αποτελείται από τους:

Α. Χατζηιωάννου Στέργιος, Διευθυντής του Δημ .Σχολ. Ιωλκού, με αναπληρωματικό μέλος την/τον αναπληρωτή του.

Β. Κότογλου Δέσποινα, Πρόεδρο της Σχολικής Επιτροπής Πρωτοβάθμιας Εκπαίδευσης Δήμου Βόλου με αναπληρωματικό μέλος τον Δασκαλόπουλο Ζαφείριο, Αντιπρόεδρο της Σχολικής Επιτροπής Πρωτοβάθμιας Εκπαίδευσης Δήμου Βόλου.

Γ. Τον/την Πρόεδρο του Συλλόγου Γονέων και Κηδεμόνων του Δημ. Σχ. Ιωλκού, με αναπληρωματικό μέλος τον/την Αντιπρόεδροτου Συλλόγου Γονέων και Κηδεμόνων τουΔημ. Σχ. Ιωλκού ή μέλος του Συλλόγου γονέων και Κηδεμόνων.

Το αποτέλεσμα του πλειοδοτικού διαγωνισμού, αφού συνταχθεί πρακτικό, θα τεθεί στην τελική κρίση του Δ.Σ. της Σχολικής Επιτροπής Πρωτοβάθμιας για την αποδοχή του ή όχι.

**4.** Με την ευθύνη της Προέδρου της Σχολικής Επιτροπής περίληψη της διακήρυξης θα σταλεί για δημοσίευση στο σχολείο στις τοπικές εφημερίδες («Ταχυδρόμος» και «Μαγνησίας»). Επίσης θα τοποθετηθεί στον πίνακα ανακοινώσεων της Σχολικής Μονάδας και της Σχολικής Επιτροπής καθώς και στην ηλεκτρονική ιστοσελίδα του Δήμου Βόλου [http://www.volos.gr.](http://www.volos.gr./)

Όλα τα **έξοδα** δημοσίευσης της διακήρυξης θα βαρύνουν τον **τελικό πλειοδότη,** ο οποίος μετά την υπογραφή του πρακτικού διενέργειας του διαγωνισμού οφείλει σε κάθε περίπτωση να τα καταβάλει.

**Η ΠΡΟΕΔΡΟΣ ΤΟΥ Δ.Σ. ΤΗΣ ΣΧΟΛΙΚΗΣ ΕΠΙΤΡΟΠΗΣ**

**ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ**

**ΔΗΜΟΥ ΒΟΛΟΥ**

**ΚΟΤΟΓΛΟΥ ΔΕΣΠΟΙΝΑ**